open-index/open-wikipedia-markdown huggingface dataset:
పద్మాసనం

**[[పద్మాసనము]]** (సంస్కృతం: **पद्मसन**) యోగాలో ఒక విధమైన ఆసనము. రెండు రేకులుగల పద్మాన్ని పోలి ఉండటం వల్ల దీనికి పద్మాసనమని పేరువచ్చింది.పద్మాసనము వేయలేనివారు, అర్ధ పద్మాసనం వేసుకొనవచ్చును.

## పద్ధతి
*మొదట రెండు కాళ్ళు చాపి నేలపై ఉంచాలి.
*తరువాత ఎడమ కాలును కుడి తొడపై, కుడి కాలును ఎడమ తొడపై ఉంచాలి.
*రెండు చేతులను మోకాళ్ళపై ఉంచాలి. చూపుడు వేలును బొటన వేలుకి నడుమ ఆనించి మిగతా మూడు వేళ్ళను ముందుకు చాపి ఉంచితే చిన్ముద్ర అవుతుంది. 
*ఈ ఆసనంలో ఉన్నప్పుడు భ్రూమధ్య దృష్టిగాని, నాసాగ్ర దృష్టి గాని ఉండాలి.
*ధ్యానంలో ఉన్నప్పుడు హృదయస్థానంలో మనస్సును ఏకాగ్రం చేయవచ్చు.
## ఉపయోగాలు
పద్మాసనము ప్రాణాయామం, ధ్యానం చేయుటకు చాలా ఉపయోగకరమైనది. కుండలినీ శక్తిని జాగృతము చేసి పైకిలేపడానికి ఈ ఆసనం తోర్పడుతుంది.
శారీరక ఫలితాలు:
* తొడబాగములోని అనవసర కొవ్వు కరుగుతుంది.
* వెన్నెముక బలపడుతుంది.
* శ్వాస సంబంధిత వ్యాధులు క్రమక్రమముగా నిదానిస్తాయి.
మానసిక ఫలితాలు:
ద్యానానికి ఇది అనుకూలమైన ఆసనం.
ఏకాగ్రత కుదురుతుంది.
బుద్ధి తీక్షణత పెరుగుతుంది.
ఆయుః ప్రమాణము పెరుగుతుంది.

## మూలాలు


వర్గం:యోగా
వర్జీనియా

**వర్జీనియా** రాష్ట్రాన్ని **కామన్ వెల్త్ ఆఫ్ వర్జీనియా** అని కూడా అంటారు. ఇది అమెరికాలో తూర్పు తీరం (eastcoast) లో ఉంది. వర్జీనియా రాజధాని నగరం రిచ్మండ్.

మేరిలాండ్, వెస్ట్ వర్జీనియా, కెంటకి, టెన్నిసి, నార్త్ కరొలినా సరిహద్దు రాష్ట్రాలు. వర్జీనియా రెండు భాగాలుగా (ఉత్తర వర్జీనియా, దక్షిణ వర్జీనియా అని) వుంటుంది. ఉత్తర వర్జీనియా అమెరికా రాజధాని వాషింగ్టన్ డి.సి.కి సరిహద్దు. వర్జీనియా రాజధాని రిచ్మండ్ దక్షిణ భాగాన వుంటుంది. వర్జీనియా బీచ్ ఇక్కడ చాలా ప్రసిద్ధి. వేసవి కాలంలో చుట్టు పక్క రాష్ట్రాల వాళ్ళంతా ఇక్కడికి వస్తారు. ఉత్తర వర్జీనియాలో వున్న ఫైర్ఫొక్స్ (fairfax county)కి చాలా విశిష్టతలు ఉన్నాయి. ఇక్కడ దాదాపు 1,000,000 పైన జనాభా వుంటారు. ఇక్కడ సరాసరి ఒక ఇంటి జీతం కూడా $100,000 పైన వుంటుంది. ఇది అమెరికాలో వున్న అన్ని countyల కన్నా కూడా ఎక్కువ. ఇక్కడి విద్యా సంస్థలు కూడా చాలా పేరున్నవి.

## మూలాలు


వర్గం:అమెరికా సంయుక్త రాష్ట్రాలు
వర్గం:వర్జీనియా
నక్కబొక్కలపాడు

**నక్కబొక్కలపాడు**, ప్రకాశం జిల్లా, బల్లికురవ మండలానికి చెందిన గ్రామం.

## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాల ప్రధానోపాధ్యాయులైన అడుగుల శ్రీనివాసరావుని, 2014, జనవరి-16న ఒంగోలులో జరిగిన గణతంత్ర దినోత్సవ వేడుకలలో, ఉత్తమ ఉపాధ్యాయునిగా, కలెక్టర్ శ్రీ విజయకుమార్, సత్కరించారు. 
## గ్రామంలోని వ్యవసాయం, సాగునీటి సౌకర్యం
ఊరచెరువు:- మొత్తం 200 ఎకరాలలో విస్తరించియున్న ఈ చెరువులో, ప్రభుత్వం ప్రవేశపెట్టిన నీరు-చెట్టు కార్యక్రమంలో, రెండవ విడతలో భాగంగా, రెండు లక్షల రూపాయల ప్రభుత్వ ధనంతో, చెరువులో పూడికతీత పనులు చేపట్టినారు. సారవంతమైన ఈ పూడిక మట్టిని రైతులు ట్రాక్టర్లతో తమ పొలాలకు తరలించుకొనుచున్నారు. ఈ విధంగా చేయుట వలన, చెరువులో నీటి నిలువ సార్ధ్యం పెరుగుటయేగాక, తమకు ఎరువుల ఖర్చు గణనీయంగా తగ్గుతుందని రైతులు ఆనందం వ్యక్తం చేస్తున్నారు. [4]
## గ్రామ పంచాయతీ
నక్క బొక్కల పాడు సర్పంచ్ గా శ్రీ ధూళిపాళ్ళ  బుల్లి రామయ్య గారు 1150 ఓట్ల మెజారిటీ తో విజయ ఢంకా మోగించారు  

## దర్శనీయ ప్రదేశాలు/దేవాలయాలు
*శ్రీ ఈర్ల గంగమ్మ తల్లి ఆలయం:- ఈ ఆలయం నక్కబొక్కలపాడు గ్రామ పంచాయతీ పరిధిలోని సనకొండ సమీపంలో ఉంది. ఈ ఆలయ వార్షికోత్సవం, 2015, ఏప్రిల్-4వ తేదీనాడు నివహించెదరు. 
*శ్రీ షిర్డీ సాయిబాబా ఆలయం:- ఈ అలయ సప్తమ వార్షికోత్సవాన్ని, 2015, నవంబరు-19వ తేదీ గురువారంనాడు భక్తిశ్రద్ధలతో నిర్వహించారు. ఈ సందర్భంగ విచ్చేసిన ఐదువేలమంది భక్తులకు అన్నదానం నిర్వహించారు. సాయంత్రం బాబావారి పాదుకల గ్రామోత్సవం నిర్వహించారు.

## గ్రామంలో ప్రధాన పంటలు
వరి, అపరాలు, కూరగాయలు

## గ్రామంలో ప్రధాన వృత్తులు
వ్యవసాయం

## మూలాలు

## వెలుపలి లింకులు
శవాసనం

thumb|right|350px|శవాసనం.

**శవాసనము** (సంస్కృతం: **शवसन**) యోగాలో ఒక విధమైన ఆసనము. శరీరంలో ఎటువంటి కదలికలు లేకుండా శవాన్ని పోలి ఉండటం వల్ల ఈ ఆసనానికి శవాసనమని పేరువచ్చింది. దీనిని 'శాంతి ఆసనం', 'అమృతాసనం' అని కూడా అంటారు. దీనివల్ల శరీరంలో అలసట తగ్గిపోయి అన్ని అవయవాలు విశ్రాంతిని పొందుతాయి.

## పద్ధతి
* వెల్లకిలా పడుకొని కాళ్ళు, చేతులు విడివిడిగా దూరంగా ఉంచాలి.
* అరచేతులు పైకి ఉండాలి.
* శరీరంలోని ఇతర భాగాలను వదులుగా ఉంచాలి.
* శ్వాసను మెల్లగ పీల్చి వదలాలి. మెల్లగా పీల్చి, దానికి రెట్టింపు సమయం వదలటానికి తీసుకోవాలి. శ్వాస పీల్చినప్పుడు పొట్టను కూడా నింపి, వదలినప్పుడు పొట్టను, ఊపిరితిత్తులను ఖాళీచేయాలి. శ్వాసలో ఎటువంటి శబ్దం రాకూడదు.
* శ్వాసగతిపైననే మనస్సును కేంద్రీకరించాలి.

## ఉపయోగాలు
శరీరము యెక్క వునికిని కొంత సేపు మరచి వుండ వలయును. అందు వలన మనస్సు శరీరము పూర్తిగా విశ్రాంతి పొంది తిరిగి ఎక్కువ శక్తి వంత మగును. ఇందు సాధకుడు మృతుని వలె చైతన్యమును వీడి యుండుట చేత మృతాసనమని, శవాసనమని అనిరి.

## మూలాలు

## ఇతర పఠనాలు
* 
* 
* 
* 
* 

వర్గం:యోగా
తిమిరికుంట్లపల్లె

**తిమిరికుంట్లపల్లె** అనంతపురం జిల్లా, అమడగూరు మండలం లోని రెవెన్యూయేతర గ్రామం. మొత్తం జనాభా 400 కు మించరు. ప్రధాన ఆదాయ వనరు వ్యవసాయం. ఇక్కడి నీటి వనరులు అతి తక్కువ. వర్షాధారె.  ప్రభుత్వం ప్రకటించిన సైన్స్ సిటీ ఈగ్రామంలో ఉంది.
## మూలాలు

## వెలుపలి లంకెలు
కృష్ణార్జున

**కృష్ణార్జున** 2008 లో శ్రీలక్ష్మీప్రసన్న పిక్చర్స్ బ్యానర్ ఫై పి. వాసు దర్శకత్వంలో మోహన్ బాబు నిర్మించిన సోషియో ఫాంటసీ చిత్రం. ఇందులో మంచు విష్ణు, నాగార్జున, మమత మోహన్ దాస్, మోహన్ బాబు ప్రధాన పాత్రలు పోషించారు.
## సంక్షిప్త చిత్రకథ
కృష్ణుడి గుడిలో పుట్టిన అర్జున్ అమ్మమ్మతో కలిసి ధనవంతుడైన నాజర్ ఇంటిలో పనిచేస్తుంటాడు. నాజర్ పొగరుబోతు కూతురు మమతను ఓ పెద్దింటి అబ్బాయికిచ్చి పెళ్ళి చేయాలనుకుంటారు. అయితే, జాతకరీత్యా మమతను మొదట పెళ్ళి చేసుకునే వ్యక్తి మృత్యువాత పడతాడని తెలుస్తుంది. ఆ గండం గట్టెక్కడానికి అమాయకుడైన అర్జున్ తో మమతకు మొదటి పెళ్ళి చేసి, ఆ తర్వాత అతన్ని చంపాలని చూస్తారు. ఆ సందర్భంగా ఆమ్మమ్మ చనిపోవడంతో అర్జున్ కూడా చనిపోవాలనుకుంటాడు. అనుకోని విధంగా, అర్జున్ ఎప్పుడూ కొలిచే కృష్ణుడు అతని ప్రయత్నాన్ని అడ్డుకుని ధైర్యంచెప్పి, తిరిగి నాజర్ ఇంటికి పంపుతాడు. మరో పెళ్ళికి సిద్దమవుతున్న మమతను తనదానిగా చేసుకోవడంతో పాటు, జాతకంలోని మరణ గండాన్ని అర్జున్ ఎలా ఎదుర్కొన్నాడనేదే ఈ చిత్ర కథాంశం. 
## విశేషాలు
ఇందులో కొత్త విలన్ దేవ్ గిల్లి, మనోరమ, నాజర్, తనికెళ్లభరణి, ప్రేమ, సునీల్ ఇతర పాత్రలు పోషించారు. మరుదూరి రాజా మాటలు, స్టన్ శివ ఫైట్లు, కీరవాణి పాటలు సమకూర్చారు. పాపులర్ పాట 'యమరంజు మీద వుంది పుంజు' ఇందులో రీమిక్స్ చేశారు. విష్ణు థింక్ స్మార్ట్ విజువల్ ఎఫెక్ట్స్ బాగున్నాయి.

## పాటల జాబితా

అ అ ఆ ఇ ఈ , రచన: రామజోగయ్య శాస్త్రి, గానం.శంకర్ మహదేవన్

యమా రంజు మీద , రచన: గురుకిరణ్ , గానం.టిప్పూ , సునీత

ఆజా మెహబూబా, రచన: సాహితి , గానం.ఆచూ, గీతా మాధురి

బుగ్గలెర్రబడ్డ , రచన: సాహితీ, గానం.కీరవాణి, మమతా మోహన్ దాస్

తరువాత బాబా , రచన: జొన్నవిత్తుల రామలింగేశ్వర రావు, గానం.టిప్పూ

పెద్ద మర్రికేమో , రచన : రామజోగయ్య శాస్త్రి,గానం.మనో, బాలకృష్ణన్

ఏది  మంచి , రచన: రామజోగయ్య శాస్త్రి,గానం.మధు బాలకృష్ణన్

వుయ్  ఆర్ కమింగ్ , రచన: రామజోగయ్య శాస్త్రి,గానం.ప్రణవి , భార్గవి పిళ్ళై, నోయెల్

## మూలాలు

వర్గం:2008 తెలుగు సినిమాలు
మార్క్ స్పిట్జ్

thumb|right|మార్క్ స్పిట్జ్
1950, ఫిబ్రవరి 10న అమెరికాలో కాలిఫోర్నియాలోని మోడెస్టోలో జన్మించిన **మార్క్ స్పిట్జ్** ప్రముఖ స్విమ్మింగ్ క్రీడాకారుడు. 1972లో జర్మనీలోని మ్యూనిచ్లో జరిగిన ఒలింపిక్ క్రీడలలో 7 స్వర్ణ పతకాలు సాధించి ఒకే ఒలింపిక్ క్రీడలో అత్యధిక స్వర్ణ పతకాలు గెలిచిన రికార్డు సృష్టించాడు. 1968లో జరిగిన మెక్సికో ఒలింపిక్ క్రీడలలో కూడా మార్క్ స్పిట్జ్ 2 స్వర్ణ, ఒక రజత, ఒక కాంస్య పతకం సాధించడంతో అతని ఖాతాలో మొత్తం 9 స్వర్ణాలు, ఒక్కొక్కటి చొప్పున రజత, కాంస్య పతకాలు ఉన్నాయి.
## జీవితం
అతను రెండు సంవత్సరాల ప్రాయంలో ఉన్నప్పుడే అతడి కుటుంబం హవాయికి పయనమైంది అక్కడే స్పిట్జ్ ఈతకొట్టడం నేర్చుకున్నాడు. మరో నాలుగేళ్ళ తరువాత కుటుంబం కాలిఫోర్నియాలోని సాక్రమెంటోకు తిరిగివచ్చింది. అక్కడ స్పిట్జ్ స్విమ్మింగ్ క్లబ్‌లో చేరినాడు. 9 సంవత్సరాల వయసులో ఉన్నప్పుడు ఆర్డెన్ హిల్స్ స్విమ్మింగ్ క్లబ్‌లో శిక్షణ పొందినాడు. అక్కడ శిక్షణ ఇచ్చిన కోచ్ ద్వారా మార్క్ స్పిడ్జ్ కాకుండా మరో ఆరుగురు ఒలింపిక్ క్రీడలలో బంగారు పతకాలను సాధించడం విశేషం.
## ఒలింపిక్ క్రీడలలో
1968లో జరిగిన ఒలింపిక్ క్రీడలలో 6 స్వర్ణాలు సాధించాలని కలలు కన్ననూ అతనికి లభించినవి రెండు స్వర్ణాలు మాత్రమే. అవి కూడా 4 x 100 మీటర్ల ఫ్రీస్టైల్, 4 x 200 మీటర్ల ఫ్రీస్టైల్ రిలేలో సాధించిన టీం స్వర్ణాలు. దీంతో బాటు స్పిట్జ్ వ్యక్తిగతంగా 100 మీతర్ల బట్టర్‌ఫ్లైలో రజత పతకం, 100 మీటర్ల ఫ్రీస్టైల్‌లో కాంస్య పతకం పొందినాడు.

మెక్సికో ఒలింపిక్ క్రీడలలో అనుకున్న విధంగా పతకాలు సాధించకున్ననూ నిరాశపడక మరింత కఠోర శిక్షణ పొంది తదుపరి ఒలింపిక్ క్రీడలపై దృష్టి పెట్టినాడు. జర్మనీ లోని మ్యూనిచ్‌లో జరిగిన 1972 ఒలింపిక్ క్రీడలలో మార్క్ స్పిడ్జ్ అనుకున్న విధంగా మొత్తం 6 ఈవెంట్లలోనూ బంగారు పతకాలు సాధించడమే కాకుండా మరో పతకం అదనంగా సాధించి ఒలింపిక్ క్రీడా చరిత్రలోనే ఎవరికీ అందనంతా ఎత్తుకు చేరినాడు. చేపపిల్లలా ఈదుతూ ప్రతి ఈవెంట్లలోనూ ప్రథమ స్థానంలో నిలిచి చూపురులను ఆకట్టుకున్నాడు. సహచరులచే **మార్క్ ది షార్క్** అని పిలువబడ్డాడు. 1972లో స్పిట్జ్ సాధించిన ఒకే ఒలింపిక్స్‌లో 7 స్వర్ణాల రికార్డు నేటికీ నిలిచి ఉండుట విశేషం.

## సాధించిన పతకాలు
::

## బయటి లింకులు
* అధికారిక వెబ్‌సైట్
* స్పిట్జ్ అమెరికా ఒలింపిక్ టీం జీవితచరిత్ర
* మార్క్స్ స్పిట్జ్ ''ESPN Classic'' జీవితచరిత్ర

వర్గం:1950 జననాలు
వర్గం:అమెరికా క్రీడాకారులు
వర్గం:ఒలింపిక్ క్రీడాకారులు
వర్గం:స్విమ్మింగ్ క్రీడాకారులు
వర్గం:జీవిస్తున్న ప్రజలు
సిద్ధాసనం

**సిద్ధాసనము** (సంస్కృతం: **सिद्धसन**) యోగాలో ఒక విధమైన ఆసనం. ఇది సిద్ధుల వలె ధ్యానం చేయడానికి సరిపడేది కాబట్టి సిద్ధాసనం అన్నారు.  ఇది సుమారు పద్మాసనం లాగానే ఉంటుంది.

## పద్ధతి
*ఎడమకాలి మడమను జననేంద్రియాలకు, గుదభాగానికి మధ్యగా అదిమి ఉంచాలి.
*కుడికాలి మడమను జననేందియాలపై ఉంచాలి.
*పద్మాసనం లో వలె రెండు మోకాళ్లను నేలకు ఆనించి కూర్చోవాలి.
*ఈ ఆసనం వేసే సమయంలో భ్రూమధ్యదృష్టి గాని, నాసాగ్రదృష్టి గాని ఉండాలి.

## ప్రయోజనం
*సిద్ధాసనం లో మనస్సు యొక్క చంచల స్వభావం తొలగి ఏకాగ్రత కుదురుతుంది.
*పద్మాసనం వలన కలిగే లాభాలన్నీ సిద్ధాసనం వలన కలుగుతాయి.

## మూలాలు

వర్గం:యోగా
సినిమాటోగ్రఫీ

సినిమాటోగ్రఫీ (Cinematography) అంటే మూవీ కెమేరాతో చిత్రీకరణ చెయ్యడం.

## సినిమాటోగ్రఫీ
thumb|180 కోణం విధి

**నేర్చుకొనే విధానం.** సినిమా దృశ్య మాధ్యమం. సినిమా ఒక దృశ్యమాలిక. అ దృశ్యమాలికని డిజైన్ చేసేది సినిమాటోగ్రాఫర్. దర్శకుని మదిలో ఉన్న కథని దృశ్యంగా మారుస్తాడు సినిమాటోగ్రాఫర్.

దర్శకుడు visualize చేసిన దృశ్యాన్ని పసిగట్టి.. దానిని technical గా ఎలా సాధ్యం చేయాలో అలోచించి.. సృజనాత్మకతని జోడించి కెమెరాలో చిత్రీకరిస్తాడు సినిమాటోగ్రాఫర్.

చెప్పటం ఈజీ ..చేయటం కష్టం అనే సామెతలో “చేయటం” మాత్రమే చేసే వాడు సినిమాటోగ్రాఫర్.

షాట్ ని ఎలాచిత్రీకరించాలి? ఏ కెమేరా, దాని పనితనం, limitations ఏంటి? ఏ ఫిలిం వాడాలి? టైం అండ్ స్పేస్ ఏంటి? ఏ మూడ్ ఉండాలి? lighting ఏంటి? లైట్స్ ఎలా ఎక్కడ ఎన్ని వాడాలి? ఏ లెన్స్? క్రేన్ / ట్రాక్ base ఎక్కడ వేయాలి? కెమెరా angle ఏంటి? లాంటి సాంకేతిక కళాత్మక విషయాలని కలగలిపి ఆలోచించి, ఆ ఆలోచనని దృశ్యంగా తెరకేక్కిస్తాడు.

సినిమాటోగ్రఫీ చేయాలంటే సాంకేతికంగా, రసాత్మకంగా చాలా నిపుణత కలిగి ఉండాలి. సబ్జెక్టుకు సంబంధించిన పాత విషయాలు తెలిసుండి, ఎప్పటికప్పుడు మారుతున్న టెక్నాలజీని అర్థం చేసుకుని అందిపుచ్చుకోగలగాలి. సినిమాటోగ్రఫీ మానసికంగా, శారీరకంగా చాల శ్రమతో కూడుకున్నపని. సినిమాటోగ్రఫీ అనేది సాంకేతికత, కళ యొక్క మేలు కలయిక

## సినిమాటోగ్రాఫర్ తెలిసికోవలసిన సాంకేతికంశాలు

## కెమెరా పనిచేయు విధానం

## విద్యాలయాలు
*జవహర్లాల్ నెహ్రూ లలిత కళల కళాశాల ( హైదరాబాదు)

## అవార్డులు
* ఉత్తమ సినిమాటోగ్రఫీ భారత జాతీయ చలనచిత్ర పురస్కారం 
* ఉత్తమ సినిమాటోగ్రఫీ నంది పురస్కారం

## భారతదేశంలో ప్రసిద్ధి గాంచిన సినిమాటోగ్రఫేర్లు
# మార్కస్ బార్ట్లే
# బాలూ మహేంద్ర 
# ఎమ్.ఎ.రెహమాన్
# బి.ఎస్.రంగా
# వి.ఎన్.రెడ్డి
# సంతోష్ శివన్ 
# పి. సి. శ్రీరామ్
# గోవింద నిహలానీ
# ఛోటా కె. నాయుడు
# శ్యామ్ కె. నాయుడు
# ఎస్. గోపాలరెడ్డి
# కె. కె. సెంతిల్ కుమార్
# కె. వి. గుహన్
# ఎ. విన్సెంట్
# రసూల్ ఎల్లోర్
# విజయ్ సి. కుమార్

## పుస్తకాలు

## వనరులు,సమాచార సేకరణ
కౌలాలంపూర్ గురించి-ఇంగ్లీష్ వికీపీడియా : లింక్

## లింకులు
## మూలాలు

;అధికారిక వెబ్ సైట్లు 
*లింక్
## ఇవీ చూడండి

* Cinematography section of the  WikiBook
* Cinematographer
* Digital cinema
* Fictional film
* Film crew
* Filmmaking
* Film theory
* History of cinema
* List of film formats
* List of film techniques
* List of motion picture-related topics (Extensive alphabetical listing and glossary).
* List of video-related topics
* Photographic film
* Films about cinematography:
** *[[Visions of Light]]* (1993)
** *[[Cinematographer Style]]* (2006)

## వెలుపలి లింకులు
* Interview with Roger Deakins about his cinematography  on ITV Local Westcountry
* The History of Cinematography  at Kodak.
* Cinematography.com discussion forums
* Cinematography Mailing List archives
* JackCabbage: Film Lighting - Discussion and Selected Readings

వర్గం:సినిమాటోగ్రఫీ
వర్గం:Film production
వర్గం:Film formats
వర్గం:Film and video technology
వర్గం:ఫోటోగ్రఫీ
గొర్లెవానిపాలెం

**గొర్లెవానిపాలెం**, విశాఖపట్నం జిల్లా, సబ్బవరం మండలానికి చెందిన గ్రామం.

ఈ గ్రామంలో ఇంచుమించు 150 కుటుంబాలు ఉంటాయి. ఈ ఊరిలో ఒక శివాలయం, ఒక పాల సేకరణ కేంద్రం ఉన్నాయి. ఈ గ్రామం వైజాగ్ నుంచి 28 కి.మీ., సబ్బవరం నుంచి 1 కి.మీ. దూరం ఉంటుంది. దీనికి ప్రత్యేక పంచాయతీ లేదు. ఈ గ్రామం సబ్బవరం మేజర్ పంచాయతీకి శివారు గ్రామం.

ఈ ఊరికి ఒక కొండ ఉంది, దీనికి ఒక విశిష్టత ఉంది. ఈ కొండ పేరు సూదికొండ. ఈ కొండకి పూర్వీకులు చెప్పే కథ ఏమిటంటే, సింహాచలం కొండ పైన నెలకొనడానికి ముందు నరసింహ స్వామి ఈ రెండు కొండలలో ఏ కొండ పైన కొలువుదీరాలా అని సందిగ్ధావస్థలో పడ్డాడు. అప్పుడు రెండు కొండల పైన చెరొక పాదం మోపాడు.దురదృష్టావశాత్తూ సూదికొండ కొంచెం కిందకు అణిగిపోయింది. ఈ కారణం చేత నరసింహస్వామి సింహాచల కొండ పైన వెలిసి సింహాద్రి అప్పన్నగా పేరుగాంచాడని కథనం ఒకటి ఉంది.
## మూలాలు

వర్గం:సబ్బవరం మండలం లోని రెవెన్యూయేతర గ్రామాలు
భుజంగాసనం

**భుజంగాసనము** (సంస్కృతం: **भुजङ्गासन**) యోగాలో ఒక విధమైన ఆసనము. సంస్కృతంలో భుజంగ అంటే నాగుపాము అని అర్థం. ఈ ఆసనం వేసినప్పుడు శరీరం పడగ ఎత్తిన పాము వలె ఉంటుంది కనుక దీనిని భుజంగాసనమని పేరువచ్చింది.
భుజంగాసనం చాలా సులువైన వ్యాయామ రీతిగా చెప్పవచ్చు. అయితే, దీంట్లో తప్పులు కూడా సునాయాసంగానే చేసే అవకాశముంది. కాబట్టి ఈ ఆసనం ద్వారా గరిష్ఠ ప్రయోజనాలు పొందడానికి గాను దీని గురించిన వివరాల పట్ల శ్రద్ధ వహించాలి.

విరామ స్థితిలో ఉన్నప్పుడు, నింపాదిగా ఈ భుజంగాసనాన్ని ప్రయత్నిస్తే మంచిది. ఈ ఆసనం వేసేటప్పుడు మీ వెన్నెముక కండరాలు ఒత్తిడికి గురికారాదు. అలాగే ఆసనాన్ని త్వరత్వరగాను, ఉన్నట్లుండి కూడా వేయడానికి ప్రయత్నించరాదు. భుజంగాసనాన్ని శలభాసనము, ధనురాసనాలతో కలిపి వేయాలి, ఈ మూడు ఆసనాలు కలిపి త్రయంగా ఏర్పడతాయి.

ఈ మూడు ఆసనాలూ పరస్పరం అనుసంధానమై ఉంటాయి. భుజంగాసనానికి వ్యతిరేక భంగిమలు హలాసనంగా, పశ్చిమోత్తాసనంగా రూపు దాలుస్తాయి.

## పద్ధతి
*బోర్లా పడుకొని రెండు కాళ్ళు దగ్గరగా ఉంచి నేలమీద ఆనించాలి. 
*రెండు చేతులను ఛాతీకి దగ్గరగా నేలమీద ఉంచాలి.
*కొద్దిగా శ్వాస పీల్చి, తలపైకి ఎత్తి నడుమును వెనుకకు వీలైనంత వరకు వంచాలి.
*కొద్ధి క్షణాలు తరువాత మెల్లగా తలను నేలపై ఆనించాలి.
*కొద్ది క్షణాలు మకరాసనంలో విశ్రాంతి తీసుకోవాలి.
## ప్రయోజనాలు
* రుతుక్రమం సకాలంలో రాకుండా బాధపడుతున్న మహిళలకు భుజంగాసనం ప్రత్యేకించి లబ్ధి చేకూరుస్తుంది.
* అండాశయం, మూత్రాశయానికి సంబంధించిన పలు సమస్యలను ఇది నివారిస్తుంది.
* గర్భసంచిని, చుట్టుపక్కల ఉన్న కటి ప్రాంతాలను ఇది క్రమబద్ధంగా పనిచేసేలా చూస్తుంది. పొత్తి కడుపు భాగంలో ఒత్తిడిని పెంచడం ద్వారా ఇది జరుగుతుంది.
* మధుమేహ వ్యాధిగ్రస్తులు సైతం ఈ ఆసనం వేయడం ద్వారా మంచి ఫలితాలు పొందవచ్చు.
* స్వల్ప రక్తపోటుతో బాధపడుతున్నట్లయితే భుజంగాసనాన్ని తప్పక వేసి మంచి ఫలితాలు పొందవచ్చు.
* పెద్దప్రేగు, పొట్టలోని వాయువును భుజంగాసనం వెలుపలకు నెడుతుంది. 
* మెడ, వీపుకు సంబంధించిన అన్నిరకాల నొప్పులకు భుజంగాసనం దివ్యంగా పనిచేస్తుంది.

వర్గం:యోగా
హలాసనం

**హలాసనము** (సంస్కృతం: **हलसन**) యోగాలో ఒక విధమైన ఆసనము. నాగలి రూపంలో ఉంటుంది కాబట్టి ఈ ఆసనాన్ని హలాసనమంటారు. కర్ణపీడాసనం, సప్తకోణాసనం ఈ ఆసనానికి వైవిధ్య రూపాలు.

## ఉనికి
ఈ పేరు సంస్కృత శబ్దం *హాల నుడ్ంఇ వచ్చింది.* హాల అంటే " నాగలి " అని అర్థం.  ఈ భంగిమను 19 వ శతాబ్దంలో *[[ శ్రీతత్వనిధి|శ్రీతత్వనిధిలో]]* *లాంగలాసనం* అని వర్ణించారు. దీనిక్కూడా సంస్కృతంలో నాగలి అనే అర్థం.  

మధ్యయుగం నాటి హఠ యోగ గ్రంథాలలో కర్ణాపీడాసనం కనిపించదు. శివానంద యోగ సంప్రదాయంలో స్వామి విష్ణుదేవానంద యొక్క 1960 *కంప్లీట్ ఇల్లస్ట్రేటెడ్ బుక్ ఆఫ్ యోగా* లోను*,* *[[బి. కె. ఎస్. అయ్యంగార్|BKS అయ్యంగార్]]* 1966 లోరాసిన *లైట్ ఆన్ యోగా* లోనూ విడివిడిగా దీన్ని వివరించారు. కాబట్టి, దీనికి ప్రాచీన మూలాలు ఉండి ఉండవచ్చని భావించవచ్చు.   ఈ పేరు కర్ణ అంటే "చెవులు" అని అర్ధం *పీడా* అంటే "పిండి" అని అర్ధం. 

హలాసనం సెర్వికల్ వెన్నెముకపై గణనీయమైన ఒత్తిడిని కలిగిస్తుంది, మామూలు పరిస్థితుల్లో ఈ భాగంపై ఈ రకమైన ఒత్తిడి ఉండదు. సరిగా చేయకపోతే గాయం కలిగిస్తుంది.    

## పద్ధతి
*మొదట శవాసనం వేయాలి.
*తరువాత కాళ్ళు రెండూ కలిపి మెల్లమెల్లగా తలవైపుగా నేలపై ఆనించాలి.
*చేతులు నేలమీద చాపి గాని, తలవైపు మడచిగాని ఉంచాలి. 
*ఆసనంలో ఉన్నంతసేపూ శ్వాసను బయటనే ఆపాలి. పొట్టను లోపలికి పీల్చి ఉంచితే ఈ ఆసనం సులువుగా వేయవచ్చును.

## ప్రయోజనం
హలాసనం వలన వెన్నెముక సంబంధిత కండరాలకు, నరాలకు బలం హెచ్చుతుంది. వెన్నెముక మృదువుగా ఉంటుంది. మెడకు రక్తప్రసారం చక్కగా జరుగుతుంది. నడుము సన్నబడుతుంది. బాణపొట్ట తగ్గుతుంది.

## మూలాలు


వర్గం:యోగా
శీర్షాసనం

**శీర్షాసనము** (సంస్కృతం: **शीर्षसन**) యోగాలో ఒక విధమైన ఆసనము. తలక్రిందులుగా అంటే తలను నేలపై ఆనించి కాళ్ళను పైకెత్తి చేసే ఆసనం కాబట్టి దీనికి శీర్షాసనమని పేరు వచ్చింది. ఆసనాలలోకెల్ల ఉత్తమమైనది కనుక 'రాజాసనం' అని కూడా పిలుస్తారు.

## పద్ధతి
*నేలపై పలుచని దూది పరుపును గాని, మెత్తని తువ్వాలును నాలుగు మడతలుగా పరచి రెండు చేతులపై బరువు మోపి తల భాగాన్ని నేలపైన ఆనించాలి.
*రెండు కాళ్లను కలిపి మెల్లగా పైకి ఎత్తాలి. నడుము చక్కగా వచ్చేవరకు కాళ్ళను నేలపైనే ఉంచి చేతులపై బరువుంచి కాళ్ళను పైకి ఎత్తాలి. పిక్కలు, తొడలు, నడుము, వీపు చక్కగా ఉండేటట్లు జాగ్రత్తపడాలి.
*కొద్దికాలం తరువాత మెల్లగా కాళ్ళు క్రిందికి దించాలి. 
*ఈ ఆసనం తర్వాత పద్మాసనంలో విధిగా విశ్రాంతి తీసుకోవాలి.

## ప్రయోజనం
*తలలో ఉన్న పియూష గ్రంధి, పీనియల్ గ్రంధులను ఉత్తేజపరచి, మిగతా గ్రంధుల సామర్ధ్యాన్ని పెంచడం వల్ల దేహంలో రోగనిరోధక శక్తి పెరుగుతుంది.
*తలలోని జ్ఞానేంద్రియా లన్నింటికి రక్తప్రసారం తగిన మోతాదులో లభించడం వలన అవన్నీ సక్రమంగా పనిచేస్తాయి.
*ఊపిరితిత్తులకు, గుండెకు రక్తప్రసారం సక్రమంగా జరుగడం వల్ల అవి ఆరోగ్యవంతంగా ఉంటాయి.

## హెచ్చరిక
*మొదట కళ్ళు ముసుకొని శీర్షాసనం అభ్యాసం చేయాలి. కళ్ళకు రక్తప్రసారం అధికంగా ఉండటం వలన అవి ఎర్రబడటానికి అవకాశం ఉంది.
*శరీరము యొక్క బరువు తలమీద తక్కువగా, చేతులమీద ఎక్కువగా పడేటట్లు జాగ్రత్త పడాలి. నేలపై మాడు ఆనకూడదు, నుదురు భాగం ఆనాలి.
*మొదట అర నిముషం మాత్రమే శీర్షాసనం వేయాలి. వారానికి అర నిమిషం చొప్పున పెంచుతూ నాలుగు వారాల తర్వాత రెండు నిముషాలు అభ్యాసం చేయవచ్చును. 
*అలవాటు అయ్యేవరకు ఇతరుల సాయంతో గాని, గోడ ఆధారంతో గాని శీర్షాసనం వేయవచ్చును.

వర్గం:యోగా
బకాసనం

thumb|బకాసనం
**బకాసనం** యోగాలో ఒక విధమైన ఆసనం. ఈ ఆసనంలో శరీరం నీటిలో నించున్న కొంగను పోలి ఉండాడం వల్ల ఈ పేరు వచ్చింది. బకము అంటే కొంగ అని అర్థం.

ఆసనవిధానం పాదాలమీద దొంతుక్కూచుని, చేతులు రెండు ముందుకు చాచి, నేలమీద ఆనించి ఉంచాలి. చేతులు ఆధారంగా చేసుకుని శరీరాన్ని వీలయినంత పైకి లేపాలి. ఈ ఆసనం వేయడానికి ఎంతో ఏకాగ్రత కావాలి. ఇందులో ఉండగలిగినంతసేపు ఉండి మళ్లీ యధాస్థితికి రావాలి .

## ఉపయోగాలు
ఈ ఆసనం వేయడం వలన శ్వాసక్రియ బాగా జరుగుతుంది. వెన్నెముకకు శక్తి పెరుగు తుంది. వెన్నెముక మృదువుగా తయాకరవుతుంది. శరీరములో అవయవములు ఎంతో చురుకుగా పనిచేస్తాయి. మెడ, నరాలకు కూడా చక్కని రక్తప్రసరణ జరుగుతుంది. జీర్ణశక్తి పెరుగుతుంది. మెడలోని నాడులకు శుభ్రమైన రక్తం అందుతుంది.శ్వాసక్రియ చక్కగా జరుగుతుంది.

## మూలాలు

వర్గం:యోగా
వజ్రాసనం

**వజ్రాసనము** (సంస్కృతం: **वज्रासन**) యోగాలో ఒక విధమైన ఆసనము.సంస్కృత భాషలో 'వజ్ర' అనగా దృఢం అని అర్థం. వజ్రాసన భంగిమను దాల్చిన యోగసాధకులు దృఢమైన చిత్తానికి ప్రతినిధులుగా కనిపిస్తారు. తదనుగుణంగా ఈ ఆసనానికి వజ్రాసనమనే పేరు వచ్చింది. పద్మాసనం రానివారికి ఈ ఆసనం ధ్యానానికి ఉపయోగపడుతుంది.
క్రమంతప్పకుండా వజ్రాసనాన్ని ప్రతిరోజు చేస్తున్న పక్షంలో దేహానికి పటుత్వం, స్థిరత్వం ఏర్పడుతుంది.

## పద్ధతి
* తొలుత సుఖాసన స్థితిని పొందాలి
* నిటారుగా కూర్చోవాలి.
* రెండు కాళ్లను ముందుకు చాపుకోవాలి.
* ఒకదాని తరువాత మరొకటిగా కాళ్లను లోపలికి లాక్కోవాలి.
* వాటిని ఆసనానికి ఇరువైపులా చేర్చాలి.
* పాదం కింది భాగం (అరికాలు) పైకి కనపడేలా ఉంచుకోవాలి.
* మోకాలు నుంచి పాదం పైభాగం వరకు మొత్తం నేలను తాకేలా చూసుకోవాలి.
* పైకి కనపడేలా పెట్టుకున్న పాదం కింది భాగంపై ఆసనాన్ని ఉంచాలి.
* వెనుకభాగం వైపున్న రెండు కాలి వేళ్ల మొనలు సరిసమానంగా ఉండాలి.
* అలాగే రెండు మోకాళ్లు ఒకదానికొకటి దగ్గరగా తీసుకురావాలి.
* రెండు అరచేతులను మోకాళ్లపై ఉంచాలి.
* తలపైకెత్తి సూటిగా ముందుకు చూడాలి.
* వజ్రాసనంలో ఉన్నంతసేపూ నిటారుగా ఉండాలి.

వర్గం:యోగా
దండాసనం

**దండాసనం** యోగాలో ఒక విధమైన ఆసనం.  ఇది కూర్చుని వేసే ఆసనం. కూర్చుని వేసే అనేక ఇతర ఆసనాలకు ఇది పునాది వంటిది. దండం అనగా కర్ర. ఈ ఆసనం వేసినపుడు కటి నుండి పైభాగం ఒక కర్రలాగా నేలకు లంబంగా నిలబడి ఉంటుంది. కాళ్ళు రెండూ భూమిపై ఒక కర్రలా చాపి ఉంచుతారు. అందువల్లనే ఈ ఆసనానికి దండాసనం అనే పేరు వచ్చింది. 

## పద్ధతి
నిటారుగా కూర్చుని, కాళ్ళు ముందుకు చాపాలి. దేహానికి అటూ ఇటూ చేతులను కిందికి చాపి, అరచేతులను నేలపై ఆనించాలి. కటి నుండి పై భాగం నిటారుగా, వీపు నేలకు లంబంగా ఉండాలి (ఒక గోడకు ఆనుకుని కూర్చున్నట్లుగా ఉండాలి). కాళ్ళూ రెండూ ఒకదానికొకటి ఆన్చి (కదవేసి) ఉంచాలి. అరికాళ్ళను నిటారుగా ఉంచి, కాలివేళ్ళను వెనక్కి దేహం వైపు చూస్తున్నట్లుగా వంచాలి. తలను వంచకుండా నిటారుగా ఉంచుతూనే, చుబుకాన్ని ఛాతీ వైపు లాగి పెట్టాలి.  ఈ ఆసనంలో కూర్చుని ఉండగా, శ్వాస మామూలుగా తీసుకోవాలి. గాలి పీల్చి నిలిపి ఉంచరాదు.

## మూలాలు


వర్గం:యోగా
తాడాసనం

**తాడాసనం** యోగాలో ఒక విధమైన ఆసనం. తాడ అంటే సంస్కృతంలో పర్వతమని అర్థం. యోగప్రక్రియలో వేసే భంగిమనే సమస్థితి ఆసనమని కూడా అంటారు. సమ అంటే కదలని సమతత్వం, స్థితి అంటే నిలబడుట అని అర్థం. కదలకుండా సమస్థతిలో నిలబడి చేసేదే సమస్థితి ఆసనం లేదా తాడాసనం అవుతుంది. 

## ఆసనం వేయు పద్దతి
* చదునైననేలపై పాదాలలోని మడమల నుంచి బొటన వేలు దాకా ఒకదానికొకటి తాకిస్తూ నిలబడాలి. నిటారుగా ఉండాలి. అదే సమయంలో భుజాలను ముందుకు చాచాలి. అరచేతులు రెండు లోపలివైపుకు అభిముఖంగా ఉండేలా జాగ్రత్త పడాలి.
* మోకాళ్ళు, తొడలు, పిరుదలు, ఉదర భాగంలోని కండరాలను కొద్దిగా బిగుతుగా ఉండేలా చూడాలి. స్థిర విన్యాసస స్థితిలో ఉండాలి. ముక్కు రంధ్రం ద్వారా గాలి పీల్చుకోవాలి. అలాగే భుజాలను పైకి లేపి చేతులను కలపాలి. అదేసమయంలో కలిపిన అరచేతులు ఆకాశాన్ని చూస్తూ ఉండాలి.
* ఈ విధంగా చేసే సమయంలో కాలివేళ్ళపై నిలబడుతూ పైకి లేవాలి. కొద్ది సమయం అలాగే ఉన్న తరువాత మెల్లగా గాలి వదులుతూ పూర్వ స్థితికి రావాలి. తరువాత కాళ్ళను దూరం చేస్తూ విశ్రాంతి తీసుకోవాలి.

## ఉపయోగాలు
ఈ ఆసనం నాడీమండలాన్ని మరింత బలోపేతం చేస్తుంది. కాలి మడమలు, పిక్కలు బాగా దృఢంగా అవుతాయి.

వర్గం:యోగా
ఉత్తానాసనం

**ఉత్తానాసనం** యోగాలో ఒక విధమైన ఆసనం.

## విధానం
రెండు కాళ్లూ దగ్గరగా ఉంచి నిలబడాలి. చేతులతో సీసాని పట్టుకుని వంగి తలని మోకాళ్ల దగ్గరకు తీసుకురావడానికి ప్రయత్నించాలి. ఇప్పుడు రెండు చేతులూ ఆసనాన్ని బ్యాలెన్స్‌ చేయడానికి ముందుకు వస్తాయి. ఇలా అరనిమిషం ఉన్న తర్వాత మళ్లీ చేయాలి. ఈ ఆసనంతో పొట్టా, చేతుల్లో ఉన్న కొవ్వు సులువుగా కరుగుతుంది.

## మూలాలు

వర్గం:యోగా
ఎమెస్కో

right|thumb|ఎమెస్కో చిహ్నం
**ఎమెస్కో** అనేది ఒక సుప్రసిద్ధ పుస్తక ప్రచురణ సంస్థ. **ఎమ్. శేషాచలం అండ్ కో** (టూకీగా **ఎమెస్కో**) అన్న పేరు వచ్చింది. ఎమెస్కో మద్దూరి శేషాచలంచే బందరులో స్థాపించబడింది. ఆ తరువాత ఆయన కుమారుడు మద్దూరి నరసింహరావు (ఎం.ఎన్. రావు) ఆధ్వర్యంలో శాఖోపశాఖలుగా సంస్థను విస్తరించి పెద్దది చేశాడు. ప్యాకెట్‌ సైజు పుస్తకాలను ప్రచురించి ఈ రంగంలో విప్లవం సృష్టించారాయన. 1978లో ఎం.ఎన్‌.రావు మరణించడంతో ఆయన కుమారుడు శేషాచల కుమార్‌ ఎమెస్కో సంస్థనుండి ఎమెస్కో అభిమాని, మార్క్సిస్ట్, సాహితీ ప్రియుడు, పశ్చిమ గోదావరి జిల్లా చింతలపూడి తాలుకా ప్రగడవరం గ్రామానికి చెందిన ధూపాటి విజయకుమార్‌ 1989 లో సంస్థను కొన్నాడు. 11 కోట్ల టర్నోవర్‌తో నిర్వహిస్తున్న ఎమెస్కోలో 40 మందికి పైగా పనిచేస్తున్నారు.

## పూర్వ చరిత్ర
ఎమెస్కో ప్రచురణలు తొలుత పాఠ్యపుస్తకాలతో మొదలయ్యాయి. అందులో లీలావాచకం ప్రసిద్ధికెక్కినది. 1970 ప్రాంతాల్లో "ఇంటింట గ్రంథాలయం", "ఇంటింట సరస్వతీ పీఠం" పేరిట చాలా తక్కువ ధరల్లో (2-3 రూపాయలకే) పుస్తకాలు ప్రచురించింది. "సంప్రదాయ సాహితి" పేరిట ప్రబంధాలు ప్రచురించింది. మనుచరిత్ర, వసుచరిత్ర, క్రీడాభిరామం, ఆముక్తమాల్యద, పాండురంగమహత్యం, శృంగార శాకుంతలం, శృంగార నైషధం, అహల్య సంక్రందనం, కళా పూర్ణోదయం, కాళహస్తి మాహత్మ్యం, పారిజాతాపహరణం, కన్యాశుల్కం, రాజశేఖరచరిత్ర, కృష్ణలీలలు పేరుపొందిన కొన్ని ప్రాచీన ప్రచురణలు. పాలంకి వెంకట రామచంద్రమూర్తి-బొమ్మల ఎమెస్కో పంచతంత్రం, వి.పాండురంగారావు-కొంగ డాక్టరు, గురజాడ అప్పారావు- ముత్యాలసరాలు, ముప్పాళ్ళ రంగనాయకమ్మ-స్వీట్‌ హోమ్‌, భానుమతి-అత్తగారి కథలు, ముళ్ళపూడి -బు డుగు, యద్దనపూడి సులోచనారాణి-సెక్రటరీ, కోడూరి కౌసల్యాదేవి- శాంతినికేతన్‌, మునిమాణిక్యం-కాంతం కథలు, బాపు, రమణ - బొమ్మల రామాయణం చాలా మందికి గురుతు వుండే ప్రచురణలు.

## ఇటీవల ప్రజాదరణ పొందిన కొన్ని పుస్తకాలు
thumb|ఎమెస్కో అధినేత విజయకుమార్
వ్యక్తిత్వ వికాస రచనలు, ఆరోగ్యం, సాహిత్యం, వర్తమాన తరంగిణి, యాత్రా దర్శిని, జ్యోతిశ్శాస్త్రం, తత్వశాస్త్రం వర్గాలలో అనేక ప్రచురణలు ఈ సంస్థ ద్వారా వెలువడినవి. దాశరధి రంగాచార్యులు -నాలుగు వేదాలు, బాపు-ముళ్ళపూడి వెంకటరమణ తిరుప్పావై దివ్య ప్రబంధం మేలుకొలుపులు, పి.వి.ఆర్.కె ప్రసాద్ - సంభవామ్‌,, రచనలు, డి.ఆర్‌.కార్తికేయన్‌ -నిప్పులాంటి నిజం, అబ్దుల్‌కలాం- ఒక విజేత ఆత్మకథ, పి.వి.నరసింహరావు -ది ఇన్‌సైడర్‌ (లోపలి మనిషి), భాట్టం శ్రీరామమూర్తి -స్వేచ్ఛాభారతం, టంగుటూరి ప్రకాశం- నా జీవిత యాత్ర (1972), దాశరధి కృష్ణమాచార్య- యాత్రాస్మృతి, చంద్రబాబు నాయుడు- మనసులో మాట 
యాతగిరి శ్రీరామ నరసింహారావు, మేడిశెట్టి తిరుమల కుమార్ - మన వావిలాల, అరబిందో - సావిత్రి (అనువాదం: తంబిశెట్టి రామకృష్ణ), డా"రెంటాల జయదేవ - మన సినిమా... ఫస్ట్ రీల్ వంటి ఎన్నో పుస్తకాలు ఎమెస్కో కీర్తిప్రతిష్ఠలను ఇనమడింప చేశాయి. డా.బి.వి.పట్టాభిరామ్, ఎ.జి.కృష్ణమూర్తి వ్రాసిన వ్యక్తిత్వ వికాస పుస్తకాలు, బొమ్మకంటి శ్రీనివాసాచార్యులు సంకలనంచేసిన పాకెట్ నిఘంటువులు ప్రజాదరణ పొందిన మరికొన్ని పుస్తకాలు. వీరి సైటు https://web.archive.org/web/20101216064421/http://emescobooks.com/

## మూలాలు

వర్గం:తెలుగు ప్రచురణ సంస్థలు
వృక్షాసనం

**వృక్షాసనం** యోగాలో ఒక విధమైన ఆసనం. వృక్షం, ఆసనం అనే రెండు పదాల కలయిక వల్ల వృక్షాసనంగా ప్రసిద్ధి. ఈ పదం కూడా సంసృతం నుంచి తీసుకొనబడింది. ప్రాథమికంగా, ఒక వృక్షం ఆకారంలో నించోవడమే.

## పద్ధతి
# వృక్షాసనం చేసేటప్పుడు సమస్థితిలో నిలబడి, ఎడమ కాలును మోకాలు వద్ద వంచి, ఎడమ మడిమను మూలస్థానం వద్ద ఉంచుతూ, పాదాన్ని కుడి తొడకు అదిమి పట్టి ఉంచాలి. పాదము భూమికి లంబంగా, వ్రేళ్ళు నేలపైవైపు ఉండాలి, చేతులు నడుముపైన ఉంచాలి.
# గాలి పీలుస్తూ కుడికాలిని సమంగా నిలిపి రెండు చేతులు ప్రక్కలకు లాగుతూ భూమికి సమాంతరంగా అర చేతులు నేల వైపు చూపాలి.
# గాలి పీలుస్తూ రెండు చేతులూ తలపైకి తీసుకెళ్ళి అరచేతులను కలిపి శరీరం మొత్తాన్ని పైకి లాగాలి.

* గాలి వదులుతూ **2** రెండొవ స్థితిలోకి రావాలి. 
* అలాగే మళ్ళీ గాలి వదులుతూ **1** మొదటి స్థితిలోకి రావాలి. తర్వాత సమస్థితిలోకి రావాలి.

## లాభాలు
కాలి కండరాలకు అధిక వ్యాయామం కల్గుతుంది. ఇలా చేసిన వ్యక్తికి తన శరీరం యొక్క సంతులున జ్ఞానం కల్గుతుందంటున్నారు యోగా నిపుణులు. వ్యక్తికి  చైతన్యం ప్రకాశింపబడుతుంది.  కాళ్ళు, చేతులు, వెనుకభాగం విస్తరించబడతాయి.  ఏకాగ్రత మెరుగవుతుంది.  సయాటికా నరాల సమస్య నయమవుతుంది నిలకడగా ఉండటం మెరుగవుతుంది.

## మూలాలు

వర్గం:యోగా
విజయా పిక్చర్స్

right|thumb|250px|విజయా పిక్చర్స్ వారి సినిమా షావుకారు సినిమా పోస్టరు
**విజయా పిక్చర్స్** ఎన్నో చక్కటి సినిమాలను అందించిన సినీనిర్మాణ సంస్థ. నాగిరెడ్డి, చక్రపాణి ఈ సంస్థలో భాగస్వాములు.

## తెలుగు సినిమాలు

# షావుకారు (1950)
# పాతాళ భైరవి (1951)
# పెళ్ళి చేసి చూడు (1952)
# చంద్రహారం (1954)
# మిస్సమ్మ (1955)
# మాయా బజార్ (1957)
# అప్పు చేసి పప్పు కూడు (1958)
# జగదేకవీరుని కథ (1961)
# గుండమ్మ కథ (1962)
# సత్య హరిశ్చంద్ర (1965 సినిమా)
# సి.ఐ.డి. (1965)
# ఉమా చండీ గౌరీ శంకరుల కథ
# గంగ మంగ (1973)
# శ్రీ రాజేశ్వరీ విలాస్ కాఫీక్లబ్ (1976)
# విజయ (1994 సినిమా)
# నేటి సావిత్రి
# వంశీకృష్ణ (2007 సినిమా)

## తమిళ సినిమాలు

# పాతాల భైరవి
# కళ్యాణం పన్ని యార్
# మిస్సమ్మ
# మాయాబజార్
# జగతల ప్రతాపన్
# తామిరా భరణి

## హిందీ సినిమాలు

* వహీ హై జిందగీ - 1977
* శ్రీమాన్ శ్రీమతి - 1982
* జై హింద్ - 1999

## మూలాలు

వర్గం:సినీ నిర్మాణ సంస్థలు
వీరభద్రపురము

**వీరభద్రపురం **, వైఎస్‌ఆర్ జిల్లా, చాపాడు మండలానికి చెందిన రెవెన్యూయేతర గ్రామం.

ఈ ఊరు ప్రసిద్ధ శైవ దేవ స్థానమును కలిగి ఉంది.

## మూలాలు
మునసబుపేట (శ్రీకాకుళం మండలం)

**మునసబుపేట**, శ్రీకాకుళం జిల్లా, శ్రీకాకుళం మండలానికి చెందిన గ్రామం. ఇది సింగుపురం పంచాయితీకి చెందిన గ్రామం.

ఇది శ్రీకాకుళం పట్టణానికి  ఆరు కిలోమీటర్ల దూరంలో ఎన్ హెచ్ 16 రోడ్డుకు ఆనుకుని ఉన్న గ్రామం. శ్రీకాకుళం నుంచి నరసన్నపేట వెళ్తుంటే రోడ్డుకు కుడివైపు ఊరు ఉంటే  ఎడమవైపు  శ్రీకాకుళం లో గుర్తింపు పొందిన గాయత్రి కళాశాల ఉంటుంది. ఇక్కడ గాయత్రి కాలేజ్ ఆఫ్ సైన్స్ అండ్ మేనేజి మెంటు కళాశాల, బి.యిడి కళాశాల (గురజాడ కాలేజి ఆఫ్ ఎడ్యుకేషన్) ఉన్నాయి. 

:
## మూలాలు
కె.వి.అయ్యర్

thumb|200px|కె.వి.అయ్యర్
**కోలార్ వెంకటేశ అయ్యర్** (కె.వి.అయ్యర్) (1900? (1898) - 1980) ప్రముఖ కన్నడ రచయిత. భారతదేశంలో కర్ణాటక రాష్ట్రానికి చెందిన ప్రపంచప్రసిధ్ధి చెందిన వస్తాదు (body builder). ప్రొఫెసర్ అయ్యర్ అని పిలువబడే ఈయన 1930య్యో దశకంలో ప్రపంచంలోనే అత్యుత్తమమైన వస్తాదులలో ఒకరు.

కె.వి.అయ్యర్ 1898లో కోలార్ జిల్లా, దేవరాయసముద్రములో జన్మించారు. ఈయన ఎస్.ఎస్.ఎల్.సి వరకు మాత్రమే చదువుకున్నారు.
అయ్యర్ శుధ్ధశాకాహారి. అధ్బుతమైన దేహధారుఢ్యం, శరీరాకృతి సాధించటానికి మాంసాహారం అవసరంలేదని ఆయన నిరూపించారు. ప్రొ.అయ్యర్‌కు వైద్యవిద్యలో కూడా ప్రవేశం ఉండేది. ఆయన ఆనాటి మైసూరు మహారాజు కృష్ణరాజేంద్ర వొడియార్ యొక్క ఆస్థాన వైద్యులుగా కూడా పనిచేశారు. అధ్బుతమైన భంగిమలలో ఆయన చిత్రాలు విదేశీ పత్రికలలో ప్రచురింపబడినప్పుడు, ఆయా దేశాలలో ప్రముఖులెందరో ప్రొ.అయ్యర్ దేహధారుఢ్యాన్ని, అద్వితీయమైన శరీరాకృతినీ మెచ్చుకున్నారు.

1935వ సంలో బెంగుళూరు నగరంలో హెర్క్యూలెస్ జిమ్నాసియం అనే పేరుతో ఒక వ్యాయామశాలను స్థాపించి వందల సంఖ్యలో ఔత్సాహికులను ఆకర్షించారు. దేహధారుఢ్యం పెంచుకోవాలనుకునే ఔత్సాహికులకొరకు ఆయన దూరవిద్య పాఠాలను కూడా ప్రారంభించారు. ఈ వ్యాయామశాలలోనే మరో ప్రముఖ కన్నడ రచయిత టి.పి.కైలాసం అధ్యాపకునిగా పనిచేశారు.

ఆ తరువాత కాలములో రచనా వ్యాసాంగాన్ని చేపట్టిన అయ్యర్ *శంతల*, *రూపదర్శి*, *దెప్పద మానె* వంటి ప్రసిద్ధ రచనలు చేశారు. ఈయన చిన్నకథల సంపుటము *సముద్యత* అన్న పేరుతో ప్రచురించబడింది. రూపదర్శి, అయ్యర్ ఒక పాత రీడర్స్ డైజెస్ట్ సంచికలో చదివిన *ది ఫేస్ ఆఫ్ జూడాస్ ఇస్కరియాట్* పై అధారితము. నాటక రంగముపై కూడా ఆసక్తి ఉన్న అయ్యర్ *రవి కళావిదరు* అనే నాటక సంస్థను స్థాపించి అధ్యక్షత వహించారు. ఇవే కాకుండా ఈయన అంగసాధన (బాడీ బిల్డింగు) పై ఆంగ్లములో నాలుగు పుస్తకాలు రచించారు. అయ్యర్ వేదాంత ధోరణిలో యొగా, హిందూ తత్వాలను పాశ్చత్య అంగసాధన సిధ్దాంతాలతో మేళవించేవారు.

కె.వి.అయ్యర్, 1980, జనవరి 3న బెంగుళూరులో మరణించారు.

## రచనలు
* శాంతల (నవల)
* రూపదర్శి (నవల)
* లీనా (నవల)
* దెయ్యద మానె (కథా సంపుటం)
* సముద్యత (కథా సంపుటం)
* కైలాసం స్మరణ (సాహిత్య విమర్శ)

అంగసాధన (బాడి బిల్డింగ్) పై రచనలు:
* మజిల్ కల్ట్ (1930)
* పర్ఫెక్ట్ ఫిజిక్ (1936)
* ఫిజిక్ అండ్ ఫిగర్ (1940)

## మూలాలు

## బయటి లింకులు
* కె.వి.అయ్యర్ గురించి ఐరన్ మ్యాన్ మ్యాగజైన్‌లో వచ్చిన వ్యాసం
* కె.వి.అయ్యర్, ఆయన చిత్రాలు, ఆయన రచించిన పుస్తకాల పూర్తి వివరాలున్న వెబ్‌సైటు
* కన్నడ భాషోద్దారకుల సరసన అయ్యర్

వర్గం:1900 జననాలు
వర్గం:1980 మరణాలు
వర్గం:కన్నడ రచయితలు
వెంకటాపురం (రామగిరి మండలం)

**వెంకటాపురం**, అనంతపురం జిల్లా, రామగిరి మండలానికి చెందిన రెవెన్యూయేతర గ్రామం.

ఈ గ్రామం విప్లవకారులకు ప్రసిద్ధి. పరిటాల రవీంద్ర  కుటుంబం నివాసముంటున్న గ్రామం.పరిటాల సునీత  పెనుకొండ నియోజకవర్గం యం.యల్.ఎ.పనిచేసింది.
## గ్రామ ప్రముఖులు
*పరిటాల రవీంద్ర 
## మూలాలు
యర్రంశెట్టి శాయి

యర్రంశెట్టి శాయి' ప్రసిధ్ధ తెలుగు నవలా రచయిత. శృంగారం, హాస్యం కలగలిసిన రచనలు వీరి ప్రత్యేకత. ఎన్నో నవలలు, కథలు, రచనలు చేసారు. అతను హాస్య, వ్యంగ్య కథలే కాకుండా  సెంటిమెంటుతో కూడిన కథలూ, మధ్యతరగతి వారి జీవితాలను ప్రతిబింబించే కథలూ కూడా చాలానే రాశాడు. వివిధ వార, మాస పత్రికలలో దాదాపు రెండు వందల కథలు పైగా  ప్రచురితమయ్యాయి. అతను  రైల్వేలో ఉద్యోగం చేశాడు. అనేక నవలలు రాసాడు. కథల విషయానికొస్తే  అన్ వాంటెడ్ డాక్టర్’, ‘కాకి- తందూరీ చికెను’,’భూతం ఫోన్’, ‘వదినమ్మ’, ‘ రౌడీ పిల్ల’, ‘ కాటేసిన పగ’, ‘ మిమిక్రీ ‘ మొదలైనవెన్నో ఎంతో పేరు పొందేయి. సెటైర్లకు, పదునైన వ్యాఖ్యలకు యర్రంశెట్టి సాయి పెట్టింది పేరు.
## రచనలు
* హ్యూమరాలజీ
* సుడిగుండాపురం రైల్వేస్టేషన్
* రైల్వే జంక్షన్
* సినీపంచతంత్రం
* అమ్మాయూ ఓ అమ్మాయూ
* లవ్ ఎట్ సెకండ్ సైడ్
* రాభరోసా *అపార్ట్ మెంట్స్*
* ప్రేమకు ఫుల్ స్టాప్ ఉందా - మా ఇంటి ప్రేమాయణం పేరుతో సినిమాగా తీయబడింది.
* లవ్ స్టోరీస్
* హాస్య కథానికలు
* బెస్ట్ జోక్స్
* జనరంజని
* హ్యూమరాలజీ 3
* సినీ బేతాళం

## మూలాలు

## బాహ్య లంకెలు
* 

వర్గం:తెలుగు నవలా రచయితలు
వర్గం:తెలుగు కథా రచయితలు
నామిని సుబ్రహ్మణ్యం నాయుడు

**నామిని సుబ్రమణ్యం నాయుడు** చిత్తూరు జిల్లాకు చెందిన ఒక సుప్రసిద్ధ రచయిత. 1980లలోను 1990లలోను ఈయన కథలు ఆంధ్రజ్యోతి పత్రికలో ప్రచురితమైనాయి. సాధారణమైన రాయలసీమ వాడుక భాషలో, పిల్లల తేలికగా పాఠాలు అర్థం చేసుకోవడం కోసం కూడా కొన్ని పుస్తకాలు రచించాడు. తన జీవితానుభవాలనే *కత*లుగా రచించి పాఠకుల మన్ననలు పొందాడు. విలక్షణమైన ఆయన రచనాశైలిని, చమత్కారాన్ని బాపూ, స్వర్గీయ పీ.వీ.నరసింహారావు మొదలైన ప్రముఖులెందరో ప్రశంసించారు.

## బాల్యం, విద్యాభ్యాసం
నామిని చిత్తూరు జిల్లా రామచంద్రాపురం మండలం, మిట్టూరులో జన్మించాడు. వాళ్ళది వ్యవసాయ ప్రధానమైన కుటుంబం. ఆయన ఎనిమిదేళ్ళ వయసునుంచే వ్యవసాయపనుల్లో పాల్గొనేవాడు. ప్రాథమిక పాఠశాల నుంచి పీజీ చేసే దాకా సెలవుల్లో పశువులు మేపడానికి వెళ్ళేవాడు. శ్రీ వేంకటేశ్వర విశ్వవిద్యాలయం నుంచి పీజీ చేశాడు.

## ఉద్యోగం
చదువైపోగానే ఈనాడు తిరుపతి ఎడిషన్ లో సబ్ ఎడిటర్ గా చేరాడు. అక్కడే ఒకటిన్నర సంవత్సరం పనిచేశాడు. తరువాత దాసరి నారాయణరావు ఉదయం లో చేరి హైదరాబాద్ కు వచ్చేశాడు. అలా ఉదయంలో ఉండగా పచ్చనాకు సాక్షిగా అనే వ్యాసాల సంకలనం ప్రారంభించాడు. 1985 లో ఆంధ్రజ్యోతి హైదరాబాద్ సంచిక ప్రారంభించినపుడు ఏబీకే ప్రసాద్ ఆయన్ను అందులోకి రమ్మని ఆహ్వానించాడు. త్వరలోనే తిరుపతి సంచిక ప్రారంభిస్తాననీ మళ్ళీ అక్కడికి పంపిస్తాననీ మాట ఇచ్చారు. అట్లయితే రేణిగుంటలోనే ఉండి ఉద్యోగం చేసుకుంటూ తల్లిదండ్రులను చూసుకోవచ్చు కదా అని అక్కడ చేరాడు. ఎనిమిది నెలల తరువాత తిరుపతి జ్యోతి సంచిక ప్రారంభమైంది. హైదరాబాదు నుంచి తిరిగి వచ్చి మిట్టూరులో కాపురం పెట్టాడు. సినబ్బ కతలు, మిట్టూరోడి కతలు, మునికన్నడి సేద్యం రాశాడు. వీటన్నింటిలోనూ పల్లె బతుకుల్ని ఉన్నదున్నట్టుగా చిత్రీకరించాడు.

## రచనా ప్రస్థానం
ఆయన ఎమ్మెస్సీ మొదటి సంవత్సరంలో ఉండగా మొదటి కథ రాశాడు. ఆయన ఒకసారి బస్సులో ప్రయాణం చేస్తుండగా జరిగిన ఒక సంఘటన. ఒక ముసలాయన పశుమాంసం తీసుకుని బస్సులో ప్రయాణిస్తుండగా, అందుకు కోపించిన మరో ప్రయాణికుడు ఆ ముసలాయన్ను కొడతాడు. మిగతా ప్రయాణికులు అతన్ని వారించి ఆ ముసలాయన్ను విషయమేంటని అడుగుతారు. తన కూతురు గర్భవతియని, ఆమెకు పాలు బాగా పడుతాయని తీసుకెళుతున్నానని చెబుతాడు. ఆ సంఘటనే ప్రేరణగా ఆయనకు కథ రాయాలపించింది. దాన్ని ఆంధ్రప్రభకు పంపిస్తే వెనక్కి తిరిగొచ్చింది.

## ప్రభావం
ఆయన మీద ఏ రచయిత ప్రభావం లేదని చెప్పుకొస్తాడు. ఆయన పొలంలో పనిచేసేటపుడు, పశువుల్ని మేతకు తోళుకెళుతున్నపుడు, చుట్టూరా ఉన్న రైతులు, వారి భార్యలు మాట్లాడుకునే మాటల ప్రభావమే ఎక్కువ. పల్లెతోనూ, పైరుతోనూ, మట్టి తోనూ, రైతులతోనూ, ఆయనకున్న అనుబంధమే ఆయన చేత అలా రాయించిందని చెప్పుకొస్తాడు.

## కుటుంబం
వాళ్ళ కుటుంబంలో ఆయన మూడో సంతానం. ఆయనకు ఒక అన్న, అక్క ఉన్నారు. ఆయన భార్య పేరు ప్రభావతి. ఆయనకు ఇద్దరు పిల్లలు. కుమార్తె దీప్తి, కొడుకు పేరు టామ్ సాయర్. ఆయనకిష్టమైన రచయితయైన మార్క్ ట్వైన్ నవలలోని కథానాయకుడి పేరది.

## రచనలు
* పచ్చనాకు సాక్షిగా
* మునికన్నడి సేద్యం
* సినబ్బ కతలు
* మిట్టూరోడి కథలు
* పాలపొదుగు
* మిట్టూరోడి పుస్తకం (సంకలనం)
* చదువులా? చావులా??
* నామిని ఇస్కూలు పుస్తకం
* మూలింటామె

## మూలాలు

## బయటి లింకులు
* నామిని సుబ్రమణ్యం నాయుడు, ఆయన వ్రాసిన పుస్తకసముదాయం గురించి వివరాలు కలిగిన పేజీ 

వర్గం:తెలుగు రచయితలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:1948 జననాలు
వర్గం:చిత్తూరు జిల్లా రచయితలు
వర్గం:పత్రికలలో శీర్షికలు నిర్వహించినవారు
అన్నదమ్ముల అనుబంధం

ఇది 1975 లో విడుదలైన ఒక తెలుగు చిత్రం. హిందీలో అత్యంత ప్రజాధరణ కలిగిన చిత్రంగా గుర్తింప బడిన 'యాదోంకి బారాత్' (నాజిర్ హుస్సేన్ చిత్రం, ధర్మేంద్ర, విజయ్ అరోర, తారిక్ అన్నదమ్ములుగా నటించారు) ను తెలుగులో పునర్మించారు. 

ముగ్గురు అన్నదమ్ములు గా తెలుగులో నందమూరి తారక రామారావు, మాగంటి మురళి మోహన్,నందమూరి బాలకృష్ణ నటించారు.ఇంకా ఈ చిత్రంలో కాంచన, లత, జయమాలిని ముఖ్య పాత్రలు పోషించారు.ఈ చిత్రానికి సంగీతంకొమ్మినేని చక్రవర్తి అందించారు.ఈ చిత్రానికి దర్శకత్వం ఎస్ డి.లాల్ . 
## నటీనటులు
* ఎన్.టి. రామారావు, 
* మురళిమోహన్, 
* బాలకృష్ణ,
* లత 
* కాంచన
* జయమాలిని
* ప్రభాకర్ రెడ్డి 
* గిరి బాబు
* ఎ.వి.ఎం. రాజన్
* రాజనాలా
* రాజాబాబు 
* రావి కొండలరావు 
* త్యాగరాజు 
* రామదాస్
* భీమరాజు
* కె.కె. శర్మ
* చిడతలు అప్పారావు
* చిట్టిబాబు
* పుష్పలత
* అనిత
* సుజాత
* అపర్ణ
* రాణి

## సాంకేతిక వర్గం
దర్శకుడు: ఎస్.డి.లాల్ 

సంగీతం:కొమ్మినేని చక్రవర్తి 

నిర్మాణ సంస్థ: గజలక్ష్మి చిత్ర  

సాహిత్యం:సింగిరెడ్డి నారాయణరెడ్డి, దాశరథి కృష్ణమాచార్య 

నేపథ్య గానం: శ్రీపతి పండితారాద్యుల బాలసుబ్రహ్మణ్యం, పులపాక సుశీల, విస్సంరాజు రామకృష్ణ దాస్ 

ఛాయాగ్రహణం: శేఖర్ సింగ్ 

ఆర్ట్: బి.ఎం.కృష్ణ 

స్టంట్: మాధవన్ 

కొరియోగ్రఫీ: సలీం 

బ్యానర్స్: గజలక్ష్మి చిత్ర 

విడుదల:04:07:1975.

## చిత్రకథ
ఎన్.టి.ఆర్, మురళీమోహన్, బాలకృష్ణ అన్నదమ్ములు. ఆర్టిస్టు ఐన తండ్రిని, తల్లిని వీరి చిన్నప్పుడే విలన్లు చంపేస్తారు. ముగ్గురు పిల్లలూ తప్పిపోయి వేరు వేరు చోట్ల పెరుగుతారు. వారికి తల్లి చిన్నప్పుడు పాడిన 'ఆనాటి హృదయాల ఆనందగీతం" పాట గుర్తు. ముగ్గుర్లో పెద్దవాడు ఎన్.టి.ఆర్ , తప్పనిసరై నేరస్తుడౌతాడు. రెండో అతను మురళీమోహన్ హోటల్లో పనిచేస్తుంటాడు. మూడొ అతను బాలకృష్ణ సింగరు. ముగ్గురూ ఒకే హోటల్లో తారసిల్లుతారు కానీ గుర్తుపట్టుకోరు. వారి కలయిక మిగతా చిత్ర కథ.

## చిత్ర విశేషాలు
* హిందీ లో మ్యూజికల్ హిట్ ఐనట్టె తెలుగులోకూడా అదేబాణీలోసాగి పాటలన్నీ హిట్ అయ్యాయి. 
* ఆనాటి హృదయాల ఆనందగీతం, కౌగిలిలో ఉయ్యాల, గులబిపూవై నవ్వాలి, అందమైన పిల్ల ఒకటి మొదలైనవి). 
* బాలకృష్ణ తొలిసారిగా హీరోయిన్ తో నటించారు. 
* (జయమాలిని నీతూ సింగ్ పాత్ర ధరించారు). 
* మురళీమోహన్ కు చాలా ప్రాముఖ్యత ఉన్న పాత్ర లభించింది. 
* ఈ చిత్ర ప్రత్యేకత -ఎన్.టి.ఆర్ కు ఒక్క పాట కూడా లేకపోవటం
(హిందీ లో కూడా ధర్మెంద్ర కు పాట లేదు).
## పాటలు

## మూలాలు

*అన్నదమ్ముల అనుబంధం పాటల పుస్తకం
*డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

వర్గం:నందమూరి బాలకృష్ణ సినిమాలు
వర్గం:ఎన్టీఆర్‌ సినిమాలు
వర్గం:రావి కొండలరావు నటించిన సినిమాలు
వర్గం:కాంచన నటించిన సినిమాలు
వర్గం:త్యాగరాజు నటించిన సినిమాలు
వర్గం:జయమాలిని నటించిన సినిమాలు
వర్గం:లత నటించిన సినిమాలు
కర్ణుడు

**కర్ణుడు** మహాభారత ఇతిహాసములో ఒక వీరుడు April 3 ,1st century. దూర్వాస మహర్షి కుంతీభోజుని కుమార్తెయైన కుంతికి ఇచ్చిన వరప్రభావంతో సూర్య దేవునికి ఆమెకు కలిగిన సంతానము కర్ణుడు. సూర్యుని అంశాన సహజ కవచకుండలాలతో జన్మించిన కర్ణుడు సూర్యతేజస్సుతో ప్రకాశించాడు
## కర్ణుడి పూర్వ జన్మ
కర్ణుఁడు కుంతి గర్భాన జన్మించాడు. కుంతి కన్యగా ఉన్నపుడు సూర్యప్రసాదమున పుట్టిన కొడుకు. కన్యకు సంతానం తనకు చేటు తెస్తుందని కుంతి ఇతనిని ఒక పెట్టెలో పెట్టి గంగలో పడవేసి ఇంటికి వెళ్ళిపోయింది. అది సూతవంశజుడు, అతిరథుడు తన భార్య రాధ కు ఆ పెట్టె దొరికింది. అందులో ఉన్న బాలకుని జూచి సంతానం లేని తమకు దేవుడు ప్రసాదించిన బిడ్డగా భావించి అతన్ని పెంచసాగారు. .

మఱియు కర్ణుని పెంపుడుతండ్రి అగు సూతుఁడు అస్త్రవిద్యాభ్యాసమునకై రాజకుమారులకు ఎల్ల అస్త్రవిద్య కఱపుచు ఉన్న ద్రోణాచార్యులు సకలవిద్యలను నేర్పెను కానీ మంత్రసహితమైన కొన్ని దివ్యాస్త్రములను మాత్రము అతనికి ఇవ్వడానికి నిరాకరించెను. అంతట కర్ణుఁడు ఎట్లయిన ఆ అస్త్రాలను గ్రహింపవలెను అను తలఁపున బ్రాహ్మణవేషము వేసికొనిపోయి పరశురాముని ఆశ్రయించి ఆయనవద్ద సాంగముగా అస్త్రవిద్య అభ్యసించి ద్రోణునికి ప్రియశిష్యుడు అగు అర్జునుని యెడల మత్సరము కలిగి ఉండెను. కనుక దుర్యోధనుడు ఈతనిని తనకు పరమాప్తునిగా చేసికొని అంగదేశ రాజ్యాభిషిక్తునిగ చేసెను. ఈతఁడు బ్రాహ్మణవేషముతో పరశురామునియొద్ద విలువిద్య నేర్చకొనునపుడు ఆయన ఈదొంగతనమును తెలిసికొని తాను ఉపదేశించిన మహాస్త్రములు ఇతనికి ఆపత్కాలమున ఫలింపకపోవునట్లు శాపము ఇచ్చెను.

ఇదిగాక కర్ణుఁడు విలువిద్య అభ్యసించువేళ ఒకనాడు ఒక బయల విలుసాధన చేయుచు ఉండఁగా ఒక బాణము అచ్చట మేయుచున్న ఒక బ్రాహ్మణుని ఆవుపెయ్య మీదపడి అది చచ్చెను. దానికి ఆబ్రాహ్మణుఁడు కోపించి కర్ణునికి సమరోద్రేకమున రథచక్రము పుడమిని క్రుంగునట్లును, ఏవీరుని మార్కొని గెలువకోరి పోరునో ఆవీరునిచే అతఁడు చచ్చునట్లును శపించెను. ఈతడు మహాదాత. సూర్యప్రసాదమువలన పుట్టినపుడే తాను పడసి ఉండిన సహజ కవచ కుండలములను ఇంద్రుడు అర్జునుని మేలుకై బ్రాహ్మణవేషము తాల్చి వచ్చి తన్ను యాచింపఁగా అది తెలిసియు వెనుదీయక ఇచ్చివేసెను. కనుకనే "అతిదానాద్ధతఃకర్ణః" అని అంటారు.

## మహాభారతం లో కర్ణుని పాత్ర
కర్ణుడు మహాభారతంలో  ఉన్నతమైన స్థానముతో  పాటు  ఎన్నో సంక్లిష్టమైన  సమస్యలు ఎదుర్కొన్న  వ్యక్తి గా పేరుపొందాడు .   తన ప్రభువైన దుర్యోధనుని ఆదరణ తో మరణించే వరకు  ఋణపడి ఉండటం ,  అవమానాలు కూడా పొందిన వ్యక్తి  కర్ణుడని చెప్పవచ్చు. కర్ణుడు ఎప్పుడూ సంతోషంగా, దాన గుణంతో ఉండేవాడు. శకుని సలహాలతో విభేదించబడిన కర్ణుడు, దుర్యోధనుని కొరకు తన జీవితాన్ని పణంగా పెట్టిన వ్యక్తిగా చరిత్రలో నిలిచిపోయినాడు.

## కర్ణుని మరణం

కర్ణుడు  కురుక్షేత్ర యుద్ధం లో  17 వ రోజు, కర్ణుడు అర్జునుడి  తో జరిగిన యుద్ధములో   మరణించాడు . కర్ణుడికి ఉన్న దివ్య అస్త్రములు , కవచ కుండలాలు అన్ని పోగుట్టుకొని , పరుశురాముడు ఇచ్చిన బ్రహ్మాస్త్ర ప్రయోగం మరిచిపోయి , తన రథచక్రాలు యుద్ధభూమిలో చిక్కుకొన్న తర్వాత మరణం పొందినాడు . కర్ణుడు తన సొంత సోదరుడైన అర్జునిని  చేతిలో మరణించాడు.కర్ణుని మరణం తరువాత,  కుంతి యుద్ధభూమికి వెళ్ళింది . పాండవులు ఆ రోజు సాయంత్రం కర్ణుడితో తమకున్న సంబంధం గురించి  తెలుసుకున్నారు.  మరణించిన  కర్ణుడి చివరి కర్మలను కూడా వారు నిర్వహించారు.మహాభారతంలో కర్ణుడి మరణం పుట్టుకతోనే సవాలు, అవమానకరమైన , అన్యాయమైన ప్రతిభావంతులైన, ధైర్యవంతుడైన  కర్ణుడు  తన  అంతిమ ప్రత్యర్థి అయిన  అర్జునితో మరణించాడు.

## ఇవికూడా చూడండి

* కర్ణ సరస్సు

## గమనికలు

## మూలాలు


## వెలుపలి లంకెలు
*పూర్వగాథాలహరి, వేమూరి శ్రీనివాసరావు, వేంకట్రామ అండ్ కో., ఏలూరు, 2007.

వర్గం:మహాభారతం
వర్గం:పురాణ పాత్రలు
అక్బర్ సలీమ్ అనార్కలి

**అక్బర్ సలీమ్ అనార్కలి ** 1978లో విడుదలైన తెలుగుచిత్రం. ఎన్.టి.ఆర్ అక్బర్ గా, బాలకృష్ణ సలీమ్ గా, దీప అనార్కలిగా నటించారు. హిందీ మొగల్ ఎ అజమ్ కొంత దీనికి ఆధారం. చిత్రం చాలా తక్కువ బడ్జెట్ లో తీయబడింది. చిత్ర ప్రత్యేకతలు -సి.నా.రె రచన (సంభాషణలు, పాటలు), సి.రామచంద్ర సంగీతం (హిందీ అనార్కలి సంగీత దర్శకులు), రఫీ నేపథ్యగానం (తారలెంతగా మెరిసేనో, సిపాయీ ఓ సిపాయీ, తానే మేలిముసుగు తీసి మొదలైనవి.)

## కథ

సలీమ్, అనార్కలి యొక్క అద్భుత ప్రేమ కథ

## నటవర్గం
* నందమూరి తారక రామారావు - అక్బర్
* నందమూరి బాలకృష్ణ - సలీం
* దీప - అనార్కలి
* జమున_జోధ 
* మాదవి_గుల్నార్ 
* గుమ్మడి_తాన్సేన్ 
* చలపతి రావు 
* శ్రీధర్ 
* పి.జె.శర్మ

## సాంకేతికవర్గం
* దర్శకుడు - నందమూరి తారక రామారావు
* నేపథ్య గానం : మహ్మద్ రఫి, యస్ పి బాలసుబ్రమణ్యం, పి సుశీల , వాణి జయరాం  , ముస్తపా ఖాన్ 
* సంగీతం: సి.రామచంద్ర 
* మాటలు, పాటలు: సి నారాయణ రెడ్డి 
* కధ, చిత్రానువాదం: ఎన్.టి.రామారావు 
* ఛాయ గ్రహణం: కన్నప్ప 
* ఎడిటింగ్: గోవింద్ దినకర్ జోషి 
* నిర్మాత: ఎన్.టి.రామారావు
* నిర్మాణ సంస్థ: తారకరామాా ఫిలిం యూనిట్ 
* విడుదల:09:05:1978 . 

## పాటలు
అక్బర్ సలీమ్ అనార్కలీకి సంగీత దర్శకత్వం ప్రముఖ హిందీ సంగీత దర్శకుడు సి.రామచంద్ర వహించారు. ఇదే ఆయన సంగీత దర్శకత్వం వహించిన తొలి తెలుగు చిత్రం.
# కలుసుకున్న గుబులాయే కలవనున్న దిగులాయే, రచన : సింగిరెడ్డి నారాయణరెడ్డి ,గానం . మహమ్మద్ రఫీ, పులపాక సుశీల
# మదన మొహనుడే మదిలో ఒదిగే ఉన్నాడు కనరాడే , రచన: సి నారాయణ రెడ్డి, గానం. పి సుశీల , ముస్తాపా ఖాన్ 
# ప్రేమిస్తే తప్పంటారా పూలు పూచినా గాలి వీచినా, రచన: సి నారాయణ రెడ్డి, గానం.పి సుశీల
# రేయి ఆగిపోనీ రేపు ఆగిపోనీ ఈ ప్రేమ వాహినీ ఇలా, రచన: సి నారాయణ రెడ్డి, గానం. పి సుశీల, మహమ్మద్ రఫీ 
# సిపాయి ఒ సిపాయి నీకై ఎంత ఎంత వేచి వేచి ఉన్నానో,రచన: సి నారాయణ రెడ్డి, గానం. పి సుశీల, మహమ్మద్ రఫీ 
# తానే మేలిముసుగు తీసి ఒక జవ్వని పువ్వులా నవ్వుతుంటే, రచన: సి నారాయణ రెడ్డి, గానం. మహమ్మద్ రఫీ, పి సుశీల 
# వెల యెరిగిన .. తారలేంతగా మెరిసేనూ చందురుని కోసం రేయీ ఎంతగా, రచన: సి నారాయణ రెడ్డి, గానం. మహమ్మద్ రఫీ 
# ఓ దేవా ఎందుకు ఎందుకు ఈ మౌనం,రచన: సి నారాయణ రెడ్డి, గానం.శ్రీపతి  పండితారాద్యుల         బాలసుబ్రహ్మణ్యం బృందం 
# అందించుకొనా యవ్వనం అందించుకోనా యవ్వనం, రచన: సి నారాయణ రెడ్డి, గానం.పి సుశీల, వాణి జయరాం బృందం 
# ఇది తండ్రీకొడుకుల నడుమ కేంద్రీకరించిన (సాకీ) రచన: సి నారాయణ రెడ్డి, గానం.మహమ్మద్ రఫీ కోరస్ 
# ఈమాయని గురుతు కోసం ఈగాయం,(సాకీ) రచన: సి నారాయణ రెడ్డి, గానం.మహమ్మద్ రఫీ.

## మూలాలు

## బయటి లంకెలు

వర్గం:1978 తెలుగు సినిమాలు
వర్గం:నందమూరి బాలకృష్ణ సినిమాలు
వర్గం:ఎన్టీఆర్‌ సినిమాలు
వర్గం:తెలుగు చారిత్రాత్మక సినిమాలు
స్వాతి (పత్రిక)

*స్వాతి దినపత్రిక
*స్వాతి వారపత్రిక
*స్వాతి మాసపత్రిక
మకరాసనం

**మకరాసనం,** ఒక విధమైన యోగాసనం. ఈ ఆసనంలో శరీరం మకరం లేదా మొసలిని పోలి ఉండటం వల్ల దీనికి మకరాసనమని పేరువచ్చింది. యోగాసనాలు వేస్తూ, మధ్యలో విశ్రాంతి తీసుకోవడానికి ఈ ఆసనం ఉపయోగపడుతుంది. వెన్నెముకకు, పొట్ట కండరాలకు, మిగతా అవయవాలకు విశ్రాంతిని కలుగజేసి నిద్రలేమి, రక్తపోటు వంటి వ్యాధులబారినుండి విముక్తి కలిగిస్తుంది.

బి. కె. ఎస్. అయ్యంగార్  రాసిన లైట్ ఆన్ యోగా అనే గ్రంథం ప్రకారం *ఘేరండ సంహిత*లో ఈ ఆసనం శరీర వేడిని పెంచుతుందని పేర్కొన్నారు.  అయ్యంగారు దీనిని  శలభాసనానికి ఒకానొక రూపంగా చెప్పాడు.

## శబ్దవ్యుత్పత్తి
ఈ పేరు సంస్కృతంలోని మకర అంటే "మొసలి" లేదా "రాక్షసుడు" నుండి ఈ "భంగిమ" లేదా "ఆసనం" వచ్చిందని పురాణకథనం. మకరాసనం 17వ శతాబ్దపు ఘేరండ సంహిత (అధ్యాయం 2, శ్లోకం 40)లో వర్ణించబడింది. దీనిని 1905 *యోగసోపాన పూర్వచతుష్క*లో వివరిస్తూ, ఈ ఆసనం బొమ్మను హాఫ్‌టోన్‌లో ముద్రించారు.

## వివరణ
బి. కె. ఎస్. అయ్యంగార్  రాసిన లైట్ ఆన్ యోగా అనే గ్రంథం ప్రకారం *ఘేరండ సంహిత*లో ఈ భంగిమను రెండు కాళ్ళు “చాచి” పడుకుని ఉన్నట్లు, తల చేతుల్లో ఇరికించి ఉంటుందని వర్ణించాడు. ఈ భంగిమ “శరీర వేడిని పెంచుతుందని” తెలిపాడు. అయ్యంగారు దీనిని  శలభాసనానికి ఒకానొక రూపమని చెప్పాడు. ఈ ఆసనం మిడుత రూపంలో ఉంటుందని చెబుతూ, తల, కాళ్ళు శక్తివంతంగా పైకి లేపి, వేళ్లను తల వెనుక భాగాన ఒకదానికొకటి ముడివేసి, మోచేతులు నేల నుండి పైకి లేపి ఉన్నట్లుగా ఉంటుందని వివరించాడు.

అయితే, మకరసనాన్ని తరచుగా విశ్రాంతి అవసరం కోసం ఆసనంగా ఉపయోగిస్తారు. ఇది వెల్లకిలా పడుకుని ఉండే శవాసనానికి ప్రత్యామ్నాయం. తల, కాళ్ళు రెండూ నేలపైనే ఉంటాయి. అంతర్జాతీయ యోగా సంస్థ దీని పద్దతిలో ఛాతీని "కొంచెం పైకి లేపి", "డయాఫ్రాగ్మాటిక్ శ్వాసతో పనిచేయడానికి ఉత్తమమైన భంగిమలలో ఒకటి"గా వర్ణిస్తుంది.

## .పద్ధతి
*కాళ్ళు చాపి, బోర్లా పడుకొని చేతులపై చెంప ఆనించాలి.
*కాలి మడమలు లోపలివైపు, వేళ్ళు బయటివైపు ఉంచాలి.
*శ్వాస, ప్రశ్వాసలు మెల్లగా తీసుకోవాలి.

## గ్యాలరీ

దస్త్రం:Ganga Kalighat 1875.jpg|నది దేవత గంగ వాహనంగా మకర
దస్త్రం:Makarasana in Yogasopana.jpg|యోగాసోపానంలో మకరాసనం, 1905


## మూలాలు

వర్గం:యోగా
సర్వాంగాసనం

**సర్వాంగాసనము** (సంస్కృతం: **सर्वाङ्गसन**) యోగాలో ఒక విధమైన ఆసనము. శరీరంలోని అన్ని అంగాలకు ఉపయోగపడే ఆసనం కాబట్టి దీనికి సర్వాంగాసనమని పేరు వచ్చింది.

## పద్ధతి
*మొదట శవాసనం వేయాలి.
*తరువాత హలాసనంలో వలె కాళ్ళను మెల్లమెల్లగా తలవైపు వంచాలి. 
*నడుమును చక్కగా చేసి రెండు చేతులతో పట్టుకోవాలి. 
*ఆ తరువాత కాళ్ళను మెల్లగా పైకి ఎత్తి నిటారుగా ఉంచాలి. పాదాలు, పిక్కలు, తొడలు, నడుము అన్నీ చక్కగా నిటారుగా ఉండేటట్లు జాగ్రత్త వహించాలి.
*కళ్ళు మూసుకొని కొద్ది క్షణాలు శ్వాసను మెల్లగా పీల్చి, మెల్లగా వదులుతూ ఉండాలి. 
*మెల్లమెల్లగా కాళ్ళు తలవైపు ఉంచి, నడుమును ముందుగా నేలపై ఆనించిన తర్వాత కాళ్ళు ఆనించాలి. 
*కొద్దిసేపు శవాసనంలో విశ్రాంతి తీసుకోవాలి.

## ప్రయోజనం
*సర్వాంగాసనం మెడలోని అవటు గ్రంధిని ఉత్తేజపరచి రక్తప్రసారం పెంచుతుంది.
*ఈ ఆసనం మూలవ్యాధి, వరిబీజము వంటి వ్యాధులను నివారిస్తుంది. 
*ఇది జననేంద్రియాల స్వస్థతను పెంచుతుమ్ది. స్త్రీలలో ఋతుచక్రంలోని దోషాలను తొలగిస్తుంది. పురుషులలో నపుంసకత్వాన్ని తొలగిస్తుంది.
*ఇది ఊపిరితిత్తులకు రక్తప్రసారం సక్రమంగా జరగడం వలన వాటి సామర్థ్యం పెరుగుతుంది.

## హెచ్చరిక
అధిక రక్తపోటు, వెన్నెముక సంబంధిత వ్యాధులతో బాధపడేవారు, గుండె జబ్బులు కలవారు సర్వాంగాసనం వేయరాదు.

వర్గం:యోగా
రచన

**రచన** అన్న పేరు ఈ క్రింది వాటిని కూడా సూచిస్తుంది: 

* రచన (నటి), తెలుగు, బెంగాలీ సినీ నటి
*రచన (మాస పత్రిక)
***[[రచన (సాహితీకృతి)]] -** అనగా వ్రాయడమనే ప్రక్రియ.
ముక్తేశ్వరం (అయినవిల్లి మండలం)

thumb|right|200px|ముక్తేశ్వరాలయం
**ముక్తేశ్వరం**, తూర్పు గోదావరి జిల్లా, అయినవిల్లి మండలానికి చెందిన గ్రామం.. పిన్ కోడ్: 533 211.

## గ్రామ చరిత్ర
thumb|200px|క్షణ ముక్తేశ్వరాలయం.
తూర్పు గోదావరి జిల్లా లోని అమలాపురానికి 14 కిలోమీటర్ల దూరంలో గోదావరి తీరాన ఉన్న ఒక గ్రామం ముక్తేశ్వరం. 30-40 సంవత్సరాల క్రితం కేవలం ఒక అగ్రహారంగా ఉండేది. ఇప్పుడు వెడల్పాటి రహదారులతో, చక్కటి ఊరు ఏర్పడింది. చుట్టూ పచ్చటి ప్రకృతి, పంట కాల్వలు, అక్కడక్కడ లంక గ్రామాలు, కొబ్బరితోటలు, మామిడి చెట్లు..వెరసి, మొత్తం కోనసీమ అందాలన్నింటిని సంతరించుకున్న గ్రామం ముక్తేశ్వరం. ఊరికి కొద్ది దూరంలో గోదావరి తీరం. నదికి ఆవలి పక్కన కోటిపల్లి రేవు. ఈ మధ్యనే బ్రిటీషువారి కాలంలో వేయబడ్డ కాకినాడ - కోటిపల్లి రైల్వేలైను పునరుద్ధరింపబడింది.
## గ్రామ ప్రముఖులు
*జయంతి రామయ్య పంతులు

## దేవాలయాలు
 
;ముక్తేశ్వరాలయం, క్షణ ముక్తేశ్వరాలయం
ఈ ఊరికి ఉన్న పేరు మీదుగా కల ముక్తేశ్వరుని దేవాలయము బహు పురాతనమైనది. ఒకదానికెదురుగా ఒకటిగా రెండు శివాలయములు ఉండటం ఇక్కడి ప్రత్యేకత. మెదటి దాని ఎదురుగ ఉండే ఆలయములో దేవుని క్షణ ముక్తేశ్వరుడు అంటారు. ముక్తేశ్వరస్వామి ఆలయములో శివలింగము చిన్నగా రుద్రాక్ష ఆకారము పోలి ఉంటుంది. దీనిని వనవాస సమయంలో ఇటు వైపుగా వచ్చిన శ్రీరాముడు ఇక్కడి శివలింగమును అర్చించి దాని మాహాత్మ్యమును తెలుసుకొని క్షణ కాలము ఇక్కడి పరమేశ్వరుని అర్చించిన ముక్తి కలుగునని చెప్పెనని స్థల పురాణము ద్వారా తెలియుచున్నది. 
ముక్తేశ్వరంలో నూతనముగా శ్రీ షిర్డీ సాయి బాబా ఆలయము శివాలయము వద్ద నిర్మింపబడింది.
ఊరికి దాదాపు 2 కిలోమీటర్ల దూరంలో అయినవిల్లి గ్రామంలో జగత్ప్రసిద్దమైన మహాగణపతి ఆలయం ఉంది.

## రవాణా సౌకర్యాలు
* గోదావరి నదిపై ఆవల కల కోటిపల్లికి వెళ్ళుటకు పంటు ఉంది. గోదావరిలో నీరు లేనపుడు పడవలు నడుపుతారు. 
* అమలాపురం, రాజోలు, రావులపాలెం లకు బస్సులు ఉన్నాయి.
* ఆటోలు, టాక్సీలు కూడా సమీప గ్రామాల మధ్య తిరుగుతుండును. 
## మూలాలు

## వెలుపలి లంకెలు
వర్గం:గోదావరి ఒడ్డున వెలసిన పుణ్య క్షేత్రములు
వర్గం:కోనసీమ
జవహర్ లాల్ నెహ్రూ సాంకేతిక విశ్వవిద్యాలయం

**జవహర్ లాల్ నెహ్రూ సాంకేతిక విశ్వవిద్యాలయం** ( జె ఎన్ టి యు అనగా *Jawaharlal Nehru Technological University* (J.N.T.U), తెలంగాణ రాజధాని హైదరాబాదులో గల ప్రముఖ సాంకేతిక విశ్వవిద్యాలయం. జవహర్ లాల్ నెహ్రూ సాంకేతిక విశ్వవిద్యాలయం ఆంధ్రప్రదేశ్ రాష్ట్ర శాసనసభచే దేశంలో మొట్టమొదటి సాంకేతిక విశ్వవిద్యాలయంగా 1972 అక్టోబర్ నెల 2వ తేదీన స్థాపించబడింది. తరువాత ఆగస్టు 18 నాటి 2008 ఆంధ్రప్రదేశ్ శాసనసభ 31 చట్టం మేరకు సెప్టెంబరు 2008 లో నాలుగు ప్రభుత్వ విశ్వవిద్యాలయాలలో పునర్వ్యవస్థీకరించబడింది. 
#జవహర్ లాల్ నెహ్రూ సాంకేతిక విశ్వవిద్యాలయం, హైదరాబాద్
#జవహర్ లాల్ నెహ్రూ సాంకేతిక విశ్వవిద్యాలయం, అనంతపూర్
#జవహర్ లాల్ నెహ్రూ సాంకేతిక విశ్వవిద్యాలయం, కాకినాడ
#జవహర్‌లాల్ నెహ్రూ ఆర్కిటెక్చర్, ఫైన్ ఆర్ట్స్ విశ్వవిద్యాలయం, హైదరాబాద్

## ఉపకులపతుల జాబితా

*1.కట్టా నర్సింహారెడ్డి - 21మే 2021 నుండి  20 మే 2024

*2.బుర్రా వెంకటేశం 
విద్యా శాఖ ముఖ్య కార్యదర్శిగా పనిచేసిన బుర్రా వెంకటేశం ఇన్ ఛార్జి వీసీ గా పని చేశాడు.ప్రభుత్వం అతనిని టీజీ పీఎస్సీ చైర్మన్ గా నియమించడంతో ప్రభుత్వం తదుపరి ఆదేశాలు జారీ అయ్యే వరకు బాల కిష్టారెడ్డిని నియమించింది.

*3వి.బాలకిష్టా రెడ్డి (06 డిసెంబర్ 2024 నుండి 17 ఫిబ్రవరి 2025 వరకు) 
జేఎన్టీయూ హెచ్ ఇన్ ఛార్జి వీసీ గా రాష్ట్ర ఉన్నత విద్యా మండలి చైర్మన్ బాలకిష్టారెడ్డి 
నియమితులయ్యాడు. అక్టోబర్/2024లో సెర్చ్ కమిటీ సమావేశం నిర్వహించి గవర్నర్ విష్ణు దేవ్ వర్మ ఆమోదంతో విద్యా శాఖ ముఖ్య కార్యదర్శి ఎన్.శ్రీధర్ జీవో జారీ చేశారు.

*4.టి.కిషన్ కుమార్ రెడ్డి(18 ఫిబ్రవరి 2025 నుండి )
జే ఎన్ టీయూ ఉపకులపతిగా ప్రొఫెసర్ టి.కిషన్ కుమార్ రెడ్డి నియమితులయ్యారు. మూడేళ్ల పాటు ఆయన ఈ పదవీ లో కొనసాగుతారు.‌సేర్చ కమిటీ సిఫార్సు చేసిన వారిలో కిషన్ కుమార్ రెడ్డి పేరును గవర్నర్ జిష్ణుదేవ్ వర్మ ఆమోదించడంతో  విద్యా శాఖ ముఖ్య కార్యదర్శి యోగితారాణా నియామక
ఉత్తర్వులు 13 ఫిబ్రవరి 2025న జారీ చేశారు.ఈ మేరకు 18 ఫిబ్రవరి 2025 న ఆయన బాధ్యతలు స్వీకరించారు.

* కూడేరు రాజగోపాల్: 2005-2008

## ఇతర వివరాలు
ఇక్కడికి సమీపంలో మెట్రో స్టేషను ఉంది.

## మూలాలు

## బయటి లింకులు

*  జవహర్ లాల్ నెహ్రూ సాంకేతిక విశ్వవిద్యాలయం, హైదరాబాద్ 
* జవహర్ లాల్ నెహ్రూ సాంకేతిక విశ్వవిద్యాలయం,కాకివాడ 
* జవహర్ లాల్ నెహ్రూ  ఆర్కిటెక్చర్, ఫైన్ ఆర్ట్స్ విశ్వవిద్యాలయం , హైదరాబాదు
* జవహర్ లాల్ నెహ్రూ సాంకేతిక విశ్వవిద్యాలయం, అనంతపురం

వర్గం:విశ్వవిద్యాలయాలు
వర్గం:తెలంగాణ విశ్వవిద్యాలయాలు
వర్గం:హైదరాబాదు
పవిత్ర బంధం (అయోమయ నివృత్తి)

*పవిత్ర బంధం (1971 సినిమా)
*పవిత్ర బంధం (1996 సినిమా)